ব্যাটসম্যানদের ব্যর্থতার জন্যই সিলেট টেস্টে বাংলাদেশের ভরাডুবি হয়েছিল। জিম্বাবুয়ের বিপক্ষে দুই ইনিংসে একবারও দলীয় স্কোর ২০০ পার হয়নি (১৪৩ ও ১৬৯) মাহমুদউল্লাহ বাহিনীর। ফলে সিলেট টেস্টে হেরে সিরিজে ব্যাকফুটে টাইগাররা। তাই টেস্ট সিরিজ ড্র করতে হলে রবিবার অনুষ্ঠিতব্য শেষ ম্যাচে জয়ের কোনো বিকল্প নেই বাংলাদেশের। ফলে সিলেট টেস্টের ভুল শুধরে ঢাকা টেস্টে শক্তিশালী একাদশ নিয়ে মাঠে নামতে চায় টাইগাররা।